CELEX: 62018TN0430
Language: hu
Date: 2018-07-10 00:00:00
Title: T-430/18. sz. ügy: 2018. július 10-én benyújtott kereset – American Airlines kontra Bizottság

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/21
            
         
      2018. július 10-én benyújtott kereset – American Airlines kontra Bizottság
      (T-430/18. sz. ügy)
      (2018/C 319/25)
      Az eljárás nyelve: angol
      
         Felek
      
      
         Felperes: American Airlines, Inc. (Fort Worth, Texas, Egyesült Államok) (képviselők: J. Poitras Solicitor, J. Ruiz Calzado és J. Wileur ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a történeti jogok jóváhagyásáról szóló határozatot (a 2018. április 30-i C[2018] 2788 határozat);
               
            
                  —
               
               
                  a Bizottságot, valamint a Bizottság támogatása érdekében beavatkozó bármely felet kötelezze a költségek viselésére, és
               
            
                  —
               
               
                  rendeljen el az ügy körülményei alapján indokolt bármely egyéb intézkedést.
               
            
         Jogalapok és fontosabb érvek
      
      A felperes előadja, hogy az Európai Bizottság tévesen alkalmazta a jogot, emellett pedig nyilvánvaló mérlegelési hibákat is elkövetett, amikor elfogadta a 2018. április 30-i C(2018) 2788 határozatot, amelyben a Bizottság megállapította, hogy a Delta jogosult volt arra, hogy történeti jogokat szerezzen az American Airlines által az M.6607. sz. ügyben felajánlott kötelezettségvállalások (a továbbiakban: kötelezettségvállalások) értelmében elérhetővé tett résidők felett.
      Keresetének alátámasztása érdekében a felperes két jogalapra hivatkozik:
      
                  1.
               
               
                  Első jogalap: a Bizottság tévesen alkalmazta a jogot, amikor a történeti jogoknak a kötelezettségvállalások értelmében történő megszerzése vonatkozásában hibás jogi mércét alkalmazott.
                  A felperes előadja, hogy annak mérlegelése során, hogy a Delta a kötelezettségvállalások értelmében „megfelelően használta-e” a résidőket, a Bizottság akként határozott, hogy az egyetlen lefolytatandó elemzés annak ellenőrzése volt, hogy a Delta nem volt-e „visszaélési” helyzetben. A felperesek továbbá előadják, hogy a Bizottság álláspontjával ellentétben a kötelezettségvállalások szövegének, összefüggéseinek és céljainak vizsgálata arra a következtetésre vezet, hogy „a visszaélés hiánya” nem releváns, továbbá hogy a kötelezettségvállalásokban a „megfelelő használat” fogalmának helyes értelmezése annak ellenőrzését követelte volna meg a Bizottság részéről, hogy a résidők használata „összhangban volt-e [azzal] az ajánlattal”, amelyet a Delta a résidők megszerzése érdekében benyújtott.
               
            
                  2.
               
               
                  Második jogalap: a megtámadott határozat nyilvánvaló mérlegelési hibákban szenved annak meghatározását illetően, hogy a Delta teljesítette-e a „megfelelő használat” követelményét.
                  A felperes előadja, hogy mivel a Delta úgy döntött, hogy eltér az ajánlatától, a Bizottság köteles lett volna meghatározni, hogy vajon ez az eltérés, valamint a résidő-használat végső szintje elfogadható-e, figyelembe véve az annak biztosítása szempontjából releváns gazdasági bizonyítékot és elemzést, hogy maximalizálják a versenyt, ezáltal pedig a fogyasztói jólétet.